DRAAMAN ANALYSOINTI

|  |  |
| --- | --- |
| HENKILÖHAHMOT   * Päähenkilöt, sivuhenkilöt, taustahenkilöt * Koska päähenkilöitä ei kuvata tekstissä, päätelmät tehdään heidän ja muiden sanomisien sekä tekemisien avulla * Henkilöitä määrittää se, mitä he toivovat ja tahtovat. Erilaisten toiveiden ja tahtotilojen kohtaamisesta syntyy draaman keskeinen elementti eli konflikti. * Usein henkilöt edustavat vastakkaisia näkemyksiä: kuten vanhemmat menneen aikakauden aatteita, lapset nykyisen   TEEMA | TAPAHTUMAT   * Keskeinen konflikti tai kysymys, jolle näytelmä rakentuu: Kuka saa ja kenet? Kuka voittaa ja kuka häviää? Paljastuuko salaisuus? * Tapahtumat määrittävät pitkälti myös sen, onko näytelmä lajiltaan komedia, tragedia, tragikomedia, farssi tai jotain muuta |
| NÄYTELMÄTEKSTI  - Koostuu repliikeistä eli vuorosanoista ja parenteeseista eli näyttämöohjeista  - Jakautuu näytöksiin (1-3 kpl) ja näytökset kohtauksiin  - Jokaisessa kohtauksessa tapahtuu jokin selvä muutos, joka vie päähenkilöä/päähenkilöitä lähemmäs tai kauemmas tavoitteesta | MUUTA   * Näytelmä sisältää usein aukkoja, joita lukija täyttää mielessään: Miksi ihmiset toimivat kuten toimivat? Miten tiettyyn tilanteeseen on tultu? * Mahdollisesti näytelmä sisältää myös motiiveja. Motiivi on toistuva esine, eläin , tapahtuma tai tilanne, joka liittyy vahvasti teoksen teemaan. (Huomaa! Motiivi ei ole syy tehdä jotain.) |

Katso Siskonpeti-sarjan sketsi Viinapäivä (2015) https://www.youtube.com/watch?v=pJeDrX31o50

1. Mikä on sketsin teema?

2. Miten henkilöhahmot tukevat sketsin teemaa?

3. Miten tapahtumat tukevat sketsin teemaa?

4. Miten (näytelmä)teksti tukee teemaa? Anna yksi esimerkki.

5. Onko sketsissä aukkoja tai motiiveja?

6. Mistä seikoista voi päätellä, että sketsi on komediaa?